ટાઇટ-રોપ-વૉકર એવા રુડોલ્ફ ઓમન્કોવ્સ્કી (ઍક્ટર બેન કિંગ્સલી)નો. રુડોલ્ફ સર્કસ ચલાવતા હતા. ફિલિપ તેમના માટે પર્ફેક્ટ હતો, કેમ કે ફિલિપ ટાઇટ રોપ-વૉકિંગ ઉપરાંત યુનિ (એક પૈડાવાળી) સાઇકલ, જગલિંગ, જાદુગરી જેવાં તમામ કરતબો જાણતો હતો. ફિલિપ માટે રુડોલ્ફ પાપા રુડી બન્યા, પણ ફિલિપનાં સપનાં સર્કસમાં કામ કરવાથી ક્યાંય ઊંચાં હતાં. એક દિવસ ફિલિપની નજર પડી અમેરિકામાં બંધાઈ રહેલા વર્લ્ડ ટ્રેડ સેન્ટરની જાહેરખબર પર. આ ટ્વિન ટાવર્સમાં તેને પોતાના માટે વિશ્વનું સૌથી મોટું સ્ટેજ દેખાઈ ગયું. એટલે પોતાની ફ્રેન્ચ ગર્લફ્રેન્ડ સાથે તેણે સીધી અમેરિકાની વાટ પકડી. ત્યાં મહિનાઓ સુધી પ્લાનિંગ કર્યું. સેંકડો વાર ફાઇનલ ટચ અપાઈ રહેલા વર્લ્ડ ટ્રેડ સેન્ટરના ટ્વિન ટાવર્સની મુલાકાતો લીધી, એનાં મૉડલ્સ અને પ્લાન બનાવ્યાં, પાર વિનાની ગણતરીઓ કરી. તેમ છતાં એકલે હાથે આ સાહસ થાય નહીં. એટલે ફિલિપે પોતાના જેવા ચાર-પાંચ ધૂની સાહસિકો શોધ્યા. જાણે કોઈ બૅન્ક લૂંટવાનો પ્લાન બનતો હોય એમ દોરડાં, વાયર, પાઇપો જેવો સામાન વર્લ્ડ ટ્રેડ સેન્ટરની અગાસીએ પહોંચ્યો. બસ, સાતમી ઑગસ્ટની સવારે દુનિયાભરનાં અખબારો અને ટેલિવિઝન પર બસ ફિલિપ પેતીનો જ ચહેરો દેખાવાનો હતો.